Sistema nerviosu
El sistema nerviosu o aparatu nerviosu es un conjuntu de células especializas ena condución de señalis elétricas. El sistema nerviosu está hormau pol neuronas i células glialis. Las neuronas tinin la hunción de cordinal las acionis delos animalis pol meyu de señalis químicas i elétricas envias dun lugal a otru del organismu.​ La mayol parti delos animalis pluricelularis tinin sistemas nerviosus con caraterísticas básicas similaris, anque con grau de complejidá mu variabli. Únicamenti carezin de él los animalis que nu tienin tejius i órganus bien diferenziaus cumu los poríferus, placozous i mesozous. 

El sistema nerviosu cata estímulus del entornu (estímulus externus) o señalis del mesmu organismu (estímulis internos), prozesa la enhormación i genera respuestas diferentis sigún la situación. A modu de ejemplu podemus consideral un animal que a travis delas células sensiblis a la lus dela retina cata la proximidá de otru sel vivu. Esta enhormación es transmitia meyianti el nerviu ópticu al cerebru que la prozesa i emiti una señal nerviosa que a travis delos nervius motoris provoca la contración de ciertus músculus con el objetivu de desplazalsi en direción contraria al peligru potencial.

Huentis